Rheobatrachus

Rheobatrachus (po slovensky paropucha alebo hvízdavka) je rod pravdepodobne vymretých podzemných žiab z čeľade Myobatrachidae. Rod obsahuje dva druhy. Tie sú (boli) endemické, žijúce iba v Queenslande na východe Austrálie. 
 Opis 
Tento rod bol unikátny. Išlo o jediné dva druhy žiab, ktoré svoje žubrienky vychovávali v žalúdku.Barker, J.; Grigg, G.C. & Tyler, M. J. (1995). A Field Guide to Australian Frogs. Surrey Beatty & Sons. p. ;350. ISBN 0-949324-61-2. Celý proces rozmnožovania nie je úplne známy. Rovnako nie je známy ani dôvod ich vyhynutia. Ako možné príčiny sa uvádza znečistenie tokov spôsobené ťažbou dreva, zlata alebo napadnutie hubami.

Boli menšieho vzrastu – samice cca  a samce . Žili v lesných bystrinách a jazierkach, kde sa skrývali pod zemou. Ich potravou boli najmä drobné bezstavovce, na ktoré striehli a chytali ich do papúľ.

Obývali vyššie nadmorské výšky s malou rozlohou výskytu.

 Druhy 
Rod obsahoval iba dva druhy. Oba vyhynuli v 80. rokoch 20. storočia. 
 paropucha bruchorodá (Rheobatrachus silus Liem, 1973) – Žila na území pohoria Blackall Range a Conondale Range severne od Brisbane. Druh bol objavený v roku 1972 (pravdepodobne ale už v 1914,Ed Meyer, David Newell, Harry Hines, Sarah May, Jean-Marc Hero, John Clarke, Frank Lemckert 2004. Rheobatrachus silus. In: IUCN 2012. IUCN Red List of Threatened Species. Version 2012.2. <www.iucnredlist.org>. Prístup 7. máj 2013.) od roku 1981 nebol spozorovaný ani jeden jedinec.
 Rheobatrachus vitellinus (Mahony, Tyler a Davies, 1984) – Žila na území pohoria Clarke Mountains, blízko mesta Mackay. Druh bol objavený v roku 1984, od roku 1985 nebol spozorovaný ani jeden jedinec.Jean-Marc Hero, Keith McDonald, Ross Alford, Michael Cunningham, Richard Retallick 2004. Rheobatrachus vitellinus. In: IUCN 2012. IUCN Red List of Threatened Species. Version 2012.2. <www.iucnredlist.org>. Prístup 7. máj 2013.

 Referencie 

 Iné projekty 

 Zdroj 

Kategória:Myobatrachidovité
Kategória:Vymreté obojživelníky